ORDE do 19 de novembro de 2010 pola que se acorda a cesión definitiva dun vehículo propiedade da Comunidade Autónoma de Galicia á confraría de pescadores Virxe do Carme de Rianxo, provincia da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/11/2010

De acordo co Decreto 303/2009, do 21 de maio, polo que se establece a estrutura orgánica da Consellería de Presidencia, Administracións Públicas e Xustiza, correspóndelle a elaboración, proposta e execución da política do Goberno en materia de emerxencias e interior.
Segundo os artigos 30º.1 e 2º.A a) e 32º.2.3 a) do citado decreto, a Dirección Xeral de Emerxencias e Interior exercerá as competencias que corresponden á Xunta de Galicia, estatutariamente ou por transferencia, relativa ás materias de atención de emerxencias e protección civil, interior e seguranza e, en particular, a dirección, a coordinación e a execución das atribucións que ten asumidas a consellería en materia de atención de emerxencias e protección civil.
O artigo 35º da Lei 3/1985, do 12 de abril, do patrimonio da Comunidade Autónoma galega, permite a cesión de bens mobles a entidades públicas ou sen ánimo de lucro para seren destinados a fins de utilidade pública ou interese social. As confrarías de pescadores aparecen configuradas na Lei 9/1993, do 8 de xullo, como corporacións de dereito público e de colaboración coa Administración, e no Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións.
Neste senso, as tarefas que vaia realizar a confraría de pescadores Virxe do Carme de Rianxo, de conformidade coa normativa de protección civil, irán encamiñadas á vixilancia das zonas de dominio público ou calquera outra que lle puider encomendar a Administración pública, entre as cales se inclúe a colaboración coa protección civil da zona.
No marco do réxime legal regulador das relacións de colaboración, cooperación e coordinación, recollido no artigo 24º do Decreto 56/2000, do 3 de marzo, polo que se regula a planificación, as medidas de coordinación e actuación de voluntarios, agrupacións de voluntarios e entidades colaboradoras en materia de protección civil de Galicia, e logo da petición da confraría de pescadores Virxe do Carme de Rianxo, considérase conveniente cederlle a propiedade dun vehículo pertencente ao parque móbil da Xunta de Galicia e adscrito á Consellería de Presidencia, Administracións Públicas e Xustiza.
O obxectivo da cesión será para destinalo a fins de utilidade pública e de interese social, para a vixilancia das zonas de dominio público ou calquera outra que lle puider encomendar a Administración pública, entre as cales se inclúe a colaboración coa protección civil da zona.
Para tal fin, a Consellería de Presidencia, Administracións Públicas e Xustiza tramitou o expediente, de conformidade co disposto no artigo 35º bis da Lei 3/1985, do 12 de abril, do patrimonio da Comunidade Autónoma de Galicia, e no artigo 96º bis do seu regulamento, aprobado polo Decreto 50/1989, do 9 de marzo.
Polo exposto, e en uso das facultades que me confiren os artigos 34º.6 e 38º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo 1º
Acórdase a cesión definitiva a favor da confraría de pescadores Virxe do Carme de Rianxo, do seguinte ben moble:
Marca: Nissan.
Tipo: R20.
Variante: H1.
Modelo: Terrano 5P 3.0.
Serie e nº de bastidor: VSKTWUR20U0492132.
Nº de prazas: 7/7.
Data de matriculación: 15/10/2002.
Matrícula: 0666 CBC.
Artigo 2º
A cesión definitiva sinalada no artigo anterior queda sometida ás seguintes cláusulas:
1. De conformidade co establecido nos artigos 35º bis da Lei 3/1985, do 12 de abril, do patrimonio da Comunidade Autónoma de Galicia, e no artigo 96º bis do Decreto 50/1989, do 9 de marzo, polo que se aproba o seu regulamento, o ben cedido será destinado polo cesionario a fins de utilidade pública ou interese social, de xeito especial, para a vixilancia das zonas de dominio público ou calquera outra que lle puider encomendar a Administración pública, entre as cales se inclúe a colaboración coa protección civil da zona.
2. A cesión terá carácter definitivo desde o momento da súa formalización mediante acta subscrita polas persoas titulares da secretaría xeral desta consellería e o patrón maior da confraría de pescadores Virxe do Carme de Rianxo, e deberá constar nela o acordo de cesión e a aceptación da parte cesionaria.
3. Coa cesión outorgaráselle á confraría de pescadores Virxe do Carme de Rianxo a propiedade do ben moble cedido, comprometéndose esta a realizar ante a Xefatura Provincial de Tráfico os trámites precisos para o cambio de titularidade do vehículo.
4. A agrupación cesionaria, unha vez asinada a acta, farase cargo dos gastos de adaptación, conservación, mantemento e reparación do ben moble cedido e a asumir, así mesmo, calquera dano que se puider ocasionar tanto ás persoas como ás propiedades na súa utilización.
Disposicións derradeiras
Primeira.-A Consellería de Presidencia, Administracións Públicas e Xustiza, a través da Secretaría Xeral, realizará os trámites necesarios para a efectividade desta orde.
Segunda.-Esta orde terá os efectos desde o día seguinte ao da súa publicación no Diario Oficial de Galicia.
Santiago de Compostela, 19 de novembro 2010.
Alfonso Rueda Valenzuela
Conselleiro de Presidencia, Administracións Públicas e Xustiza